Lav et referat af nedenstående tekst:

Tekst:
Træer væltet, hegne dejser om og tagsten flyver i luften. Det er med at passe på, hvis man bevæger sig udendøre. Stinemindesvej i Hobro har netop været spærret på grund af et væltet træ. Og det er bare ét af mange. Politiet modtager mange henvendelser på væltede træer rundt om i regionen. - Det hele er på sit højeste lige nu, og vi har en del væltede træer, fortæller vicepolitiinspektør Henrik Skals ved Nordjyllands Politi, og han fortsætter: - Indtil videre har vi haft en 6-7 veje, der har været helt eller delvist spærret på grund af træer. Beredskabet er på vej til Strandby ved Farsø, fordi man her oplever lyssvigt i dele af byen. - Vi ved endnu ikke, om der har været ild i en lysmast, eller om den er væltet, lyder det fra Henrik Skals. På søndergade i Hjørring har Hjørring kommune netop afspærret omkring et stilads af frygt for, at det skal vælte. Derudover får politiet også meldinger om knuste ruder, løsreven julebelysning, væltede skilte og knækkede flagstænger. - På nuværende tidspunkt har der ikke været alvorlige hændelser som følge af stormen, lyder det fra vicepolitiinspektøren.

Referat:
Flere veje har været spærret på grund af væltede træer.